范成大
丙戍闰七月九日，与王必大登姑苏台，招王浚
始贺火流西，还嗟斗斜闰。
余暑犹强颜，新凉颇难进。
燥刚渴欲坼，焦卷秃如烬。
炎官扶日毂，辉赫不停运。
登临有高台，勇往得三俊。
仍将王郎子，飞步凌劫仞。
风从噫气来，云作坏山阵。
乡如垂头鱼，忽已蛰虫振。
空明晚逾清，更要孤月印。
书生乃易与，俛仰更喜愠。
凭阑天为高，举酒山欲近。
奇书铁钩锁，丽句锦窠晕。
兹游我辈独，难挽软红轫。
君看笼中鸟，宁识咸池韵。